खून से लथपथ पड़ा रहा विक्टिम, लोग वीडियो बनाते रहे; पुलिसवाले ने लाठी से हिलाकर देखा
Delhi Jharera Village Murder Case; दिल्ली कैंट इलाके के झारेड़ा गांव में दो लोगों ने पुरानी दुश्मनी निकालने के लिए 22 साल के एक शख्स पर चाकू से हमला किया। हमले में बुरी तरह घायल होने के बाद शख्स की मौत हो गई
दिल्ली कैंट इलाके के झारेड़ा गांव में दो लोगों ने पुरानी दुश्मनी निकालने के लिए 22 साल के एक शख्स पर चाकू से हमला किया। हमले में बुरी तरह घायल होने के बाद शख्स की मौत हो गई।
24 जून को हुई घटना का वीडियो अब वायरल हो रहा है, जिसमें विक्टिम खून से लथपथ सड़क पर पड़ा दिखाई दे रहा है। उसके आसपास लोग मौजूद हैं, लेकिन कोई उसकी मदद नहीं कर रहा है।
इतना ही नहीं, वीडियो में ये भी दिखाई देता है कि कुछ पुलिसवाले भी वहां मौजूद हैं। एक पुलिसवाला लाठी से उसे हिलाडुला कर भी देखता है, लेकिन पुलिस भी उसे नहीं उठाती है।
हालांकि, पुलिस का बयान वीडियो में दिखाई दे रहे घटनाक्रम से अलग है। पुलिस का कहना है कि उनके पहुंचने से पहले ही लोग आशीष को लेकर एम्स अस्पताल चले गए थे, जहां आशीष ने दम तोड़ दिया।
पुलिस ने यह भी बताया कि उन्होंने आशीष की हत्या करने वाले दोनों आरोपियों को गिरफ्तार कर लिया है। उनकी पहचान विकास उर्फ फट्‌टी और वंशु के तौर पर हुई है।
पुलिस बोली- आरोपियों ने पिता के सामने बेटे पर हमला किया
पुलिस ने बताया कि आशीष के पिता इस हमले के चश्मदीद गवाह हैं। पिता के मुताबिक, 24 जून को शाम करीब 6 बजे झारेड़ा गांव के विकास और वंशु उनके घर के बाहर आए और आशीष को आवाज लगाई। उन्होंने बताया कि दोनों आरोपियों का आपराधिक बैकग्राउंड होने की वजह से उन्हें शक हुआ और वे तीनों के पीछे गए।
करीब 6:30 बजे विकास और वंशु, आशीष को लेकर बारात घर पहुंचे जहां उनके बीच झगड़ा होने लगा। झगड़े के दौरान विकास ने आशीष को पकड़ा और वंशु ने उसे चाकू घोंप दिया। हमला करने के बाद दोनों आरोपी फरार हो गए। पिता की शिकायत पर दोनों के खिलाफ केस दर्ज किया गया और उन्हें 26 जून को गिरफ्तार कर लिया।
पूछताछ के दौरान दोनों आरोपियों ने बताया कि उनकी आशीष के साथ दुश्मनी थी और उन्होंने उसे मारने की प्लानिंग की थी। पुलिस के मुताबिक, दोनों आरोपियों का प्लान था कि 24 जून को आशीष को शराब पीने के लिए बुलाएंगे और फिर उसे चाकू घोंप देंगे।
ये खबरें भी पढ़ें...
कर्नाटक में शख्स ने दोस्त का गला काटकर खून पिया:पत्नी से अवैध संबंध का शक था, पास खड़े दोस्त ने वीडियो बनाया
कर्नाटक के चिक्कबल्लापुर में एक व्यक्ति ने अपने दोस्त का गला काट दिया और फिर उसका खून पीने लगा। पास खड़ा आरोपी का दोस्त घटना का वीडियो बनाता रहा। घटना का वीडियो वायरल होने के बाद पुलिस ने FIR दर्ज कर आरोपी को गिरफ्तार कर लिया है। पुलिस ने बताया कि आरोपी को शक था कि उसकी पत्नी का उसके दोस्त के साथ अवैध संबंध है। पूरी खबर यहां पढ़ें...
पुणे में कॉलेज जा रही लड़की पर चाकू से हमला:आरोपी गिरफ्तार; दोनों दोस्त थे लेकिन नंबर ब्लॉक होने पर जान लेने की कोशिश की
पुणे के सदाशिव पेठ परिसर में युवक ने एक लड़की पर चाकू से हमला कर दिया। आरोपी का नाम शांतनु जाधव है। पुलिस के मुताबिक युवती अपने दोस्त के साथ जा रही थी, तभी शांतनु ने बाइक रोककर पहले युवक पर हमला किया। इसके बाद वह चाकू लेकर लड़की के पीछे भागा और हमला कर दिया। पूरी खबर यहां पढ़ें...